נתי גרוברג

נתי גרוברג (נולד ב-26 באפריל 1970), הוא ספורטאי פאראלימפי ישראלי.

גרוברג סיים את שרותו הצבאי והחל לעבוד כמהנדס בטיחות בחברת אפליי מטיריאלס ישראל. נתי היה מעורב בתאונת דרכים קשה בשנת 1999 שבה רוסקה רגלו השמאלית ונגרמו לו פגיעות פנימיות נוספות. גרוברג עבר 13 ניתוחים והשתקם לאורך כשלוש שנים, במהלכן הוא החל בשנת 2001 בפעילות בעמותת "אתגרים" לספורט הישגי בקרב נכים. 

מטעם העמותה החל גרוברג לעסוק ברכיבה על אופני יד. גרוברג, אלוף ישראל ברכיבה על אופני יד ומקום רביעי באליפות אירופה, השתתף בשנת 2007 באליפות העולם שנערכה בצרפת והגיע למקום השביעי, שהקנה לו את זכות ההשתתפות במשחקים הפאראלימפיים בבייג'ינג ב-2008. באחד האימונים לקראת התחרות חסמה ניידת משטרה סינית, באופן מפתיע, את הנתיב המיוחד לאופניים וגרוברג התנגש בה ונפצע. כתוצאה מהתאונה סבל גרוברג משברים בכתף ובצלעות ונבצר ממנו להשתתף בתחרות.

חיים אישיים
לאחר התאונה למד גרוברג תכנות אינטרנט ועבד בתחום במשך כ-15 שנים. בשנת 2018 החל לנהל את מרכז האופניים ומועדון הרכיבה של עמותת אתגרים בבית שניאור בתל אביב.

גרוברג  נשוי ואב לשלושה, מתגורר בכפר בן-נון.

קישורים חיצוניים
 פירוט השתתפותו בתחרויות המשחקים הפאראלימפיים באתר הרשמי של IPC 
 הודעה על פציעתו בבייג'ינג באתר איגוד האופניים הישראלי
 

ספורטאים פאראלימפיים ישראלים
רוכבי אופניים פאראלימפיים
ספורטאים ישראלים במשחקים הפאראלימפיים לונדון (2012)
רוכבי אופניים נכים ישראלים
נפגעי תאונות דרכים בישראל
כפר בן נון: אישים
ישראלים שנולדו ב-1970